Εισαγωγή των θεραπευτικών προσεγγίσεων στην ποινική μεταχείριση των εξαρτημένων σε συνδυασμό με τη λειτουργία δικαστηρίων DTC
Creators: name: Πίκουλας, Γεώργιος Δημητρίου
Publisher: name: Aristotle University of Thessaloniki
Year: 2020
Subjects: Έγκλημα,
Κοινωνική επανένταξη,
Ουσιοεξαρτήσεις,
Ποινική δικαιοσύνη,
Υποτροπή
Criminal justice,
Drugs
Crime
Relapse
Social integration

description: Υπόβαθρο: Διάφορα ανεπτυγμένα δυτικά κράτη έχουν θεσμοθετήσει τη θεραπευτική αντιμετώπιση των ουσιοεξαρτημένων που παραβατούν, μια αντιμετώπιση που προστατεύει τους χρήστες έναντι του κοινωνικού αποκλεισμού. Οι σχετικές πρωτοβουλίες ομαδοποιούνται υπό τον τίτλο «Δικαστήρια για τη Θεραπεία των Ναρκωτικών» (DTCs). Στόχος: Η εξέταση της αποτίμησης επαγγελματιών που ασχολούνται με εξαρτημένα άτομα για την πιθανή εφαρμογή των DTCs στην Ελλάδα. Μεθοδολογία: Η παρούσα έρευνα βασίστηκε σε ημι-δομημένες συνεντεύξεις προς 12 συμμετέχοντες που εργάζονταν με ουσιοεξαρτημένους. Τα δεδομένα των συνεντεύξεων αναλύθηκαν μέσω της μεθόδου ανάλυσης περιεχομένου του Colaizzi. Εν συνεχεία, πραγματοποιήθηκε SWOT ανάλυση επί των απαντήσεων των συμμετεχόντων, ώστε να διαπιστωθούν τα ισχυρά και αδύναμα σημεία μιας πιθανής εφαρμογής των DTCs, καθώς και οι ευκαιρίες και απειλές μιας πιθανής τέτοιας εφαρμογής. Αποτελέσματα: Ως ισχυρό σημείο μιας πιθανής εφαρμογής των DTCs θεωρείται η ετοιμότητα των σχετικών επαγγελματικών κλάδων (κοινωνικοί επιστήμονες και στελέχη του σωφρονιστικού συστήματος) για το εγχείρημα. Τα DTCs συνεπάγονται ευκαιρίες για τη βελτίωση της ποιότητας της ζωής και της υγείας των ουσιοεξαρτημένων, τη μείωση της μελλοντικής του παραβατικότητας, την αποτελεσματικότερη κοινωνική τους επανένταξη και την αποσυμφόρηση του συστήματος απονομής ποινικής δικαιοσύνης. Τα DTCs αντιμετωπίζουν ως απειλή τη γραφειοκρατία της δημόσιας διοίκησης, τις πιθανές αρνητικές στάσεις της κοινής γνώμης και την αδυναμία διάθεσης πόρων λόγω της δεινής οικονομικής θέσης της χώρας. Επιπλέον, τα DTCs διακρίνονται από το αρνητικό γνώρισμα πως ενδεχομένως να γίνουν αντικείμενο εκμετάλλευσης από άτομα που δεν θα πληρούν τα κριτήρια, προκειμένου να έχουν μια ηπιότερη μεταχείριση. Συμπεράσματα: Η πιθανή εφαρμογή των DTCs ενδεχομένως να συνεπάγεται μια πληθώρα ευκαιριών για τους ουσιοεξαρτημένους, τους δείκτες εγκληματικότητας των ατόμων αυτών και την κοινωνική επανένταξή τους. Στο πλαίσιο αυτό, απαιτείται η εντατικοποίηση της έρευνας για το πώς θα μπορέσουν να αντιμετωπιστούν οι απειλές και οι αρνητικές συνέπειες των DTCs σε περίπτωση εφαρμογής του εγχειρήματος. Λέξεις κλειδιά: έγκλημα, κοινωνική επανένταξη, ουσιοεξαρτήσεις, ποινική δικαιοσύνη, υποτροπή, Δικαστήρια για τη Θεραπεία των Ναρκωτικών
description: Background: Several developed countries have implemented treatment programs for drug-users, in order to prevent them from social exclusion. These programs are described as Drug-Treatment Courts (DTCs). Aim: The aim of the present study was to investigate the perception of professionals working in drug treatment in Greece towards the implementation of DTCs. Methods: This study was based on semi-structured interviews to 12 participations, working with drug-users. The data of the interviews were analyzed by the use of Colaizzi’s technique. Followingly, SWOT analysis was performed to identify the strong and weak points of DTCs, as well as opportunities and threats. Results: The level of readiness of relevant professionals working in drug treatment is considered as strong point of DTCs implementation. Several opportunities are noted, such as the improvement of drug users’ heath and quality of life, the reduction of their crime rates, the promotion of their social integration and the improvement of criminal justice system functioning. DTC face several threats, such as bureaucracy, negative attitudes of the public and lack of resources. In addition, criminals might exploit DTCs to avoid the consequences of criminal prosecution. Conclusions: The potential implementation of DTCs might lead to several opportunities for drug users, crime rates and social integration. Thus, it is necessary to intensify the research on how to encounter the threats related to DTCs implementation.
description: Σε συνεργασία με: Πανεπιστήμιο Λευκωσίας (Κύπρος)